
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση ομογενών αλλοδαπών Ακισκάλου Χριστίνας χήρας 


Θεοδώρου και άλλων 23 προσώπων. 1 

Καθορισμός αμοιβής των ιδιωτών - συνεργατών της έρευνας Κατα¬ 
ναλωτή. 2 

Παροχή της εγγύησης του Δημοσίου προς το Ταχυδρομικό Ταμιευ¬ 
τήριο. για κάλυψη δανείου ποσού δρχ. 610.000.000 στον 

ΟΑΣ. 3 

Παροχή της εγγύησης του Δημοσίου προς το Ταχυδρομικό Ταμιευ¬ 
τήριο, για τη χορήγηση δανείου ποσού δρχ. 33.107.382.517 
στο Ι.Κ.Α. για τη συμψηφιστική εξόφληση υποχρεώσεών του. 

προς αυτό, από τοκοχρεολύσια λήξης 31.12.86. 4 

Τροποποίηση της 73080/30.10.87 αποφάσεως του Υπουργού Δι¬ 
καιοσύνης. 5 

Τροποποίηση της Β2-4356/86 απόφασης του ΐπ. Εθνικής Παι¬ 
δείας & Θρησκευμάτων. 6 

Χαρακτηρισμός Ι.Ν. Αγίων Αποστόλων Ν. Σαμψούντας Πρέβε¬ 
ζας. 7 

Διορθώσεις Σφαλμάτων 

Διόρθωση σφαλμάτων στη ΔΙΔΚ/Φ.6.41/1/8085/87 απόφαση 
του Υπ. Προεδρίας της Κυβ/σης (ΦΕΚ 596/Β/87). 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 40179. (1) 


Πολιτογράφηση ομογενών αλλοδαπών Ακισκάλου Χριστίνας χήρας Θε¬ 
οδώρου και άλλων 23 προσώπων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 62018/9.11.1987 απόφαση του Υφυπουργού Εσωτε¬ 
ρικών έγιναν δεκτές οι περί πολιτογραφήσεως υποβληθείσες αιτήσεις 
των κατωτέρω ομογενών αλλοδαπών, για απόκτηση της Ελληνικής 
Ιθαγένειας: 

1. Ακισκάλου Χριστίνας χήρας Θεοδώρου 

2. Αναστασιάδη Λάζαρου του Γεωργίου 

3. Αντωνιάδη Δημητρίου του Αλεξάνδρου 

4. Αλεξανδρή Ελένης συζ. Κωνσταντίνου 

5. Βάτη Μαρίας συζ. Στυλιανού 

6. Γιάνκολα Γεωργίας συζ. Αντωνίου 

7. Γκέτη Δημητρίου του Μιχαήλ 

8. Δανίσκα Φανής - Ήβης συζ. Σάββα 

9. Δογάνογλου Παναγιώτη του Θωμά 

10. Δημόπουλου Παντελή του Παναγιώτη 

11. Δασκαλόπουλου Δημητρίου του Κωνσταντίνου 


12. Ιστάντσο Παντελή του Χρήστου 

13. Καρφοπούλου Καλλιόπης χήρας Νικολάου 

14. Καναρίδη Πέτρου του Θεοδώρου 

15. Καραμπόδου Βασιλείου του Στέφανου 

16. Κεσκέσογλου Σάββα του Θεοδώρου 

17. Οικονόμου Αριστείδη του Παντελή 

18. Παντζΐρη Σπύρου του Νίκου 

19. Πουλίδη Σταύρου του Χρήστου 

20. Πουλίδη Στέφανου του Χρήστου 

21. Πούλιου Μάρκου του Χρήστου 

22. Σβολάκη Δημητρίου του Κυριάκου 

23. Σενσεβέν Μαγδαληνής συζ. Αναστασίου 

24. Χουρμούζογλου Κωνσταντίνου του Γεωργίου ■ 

Αθήνα. 9 Νοεμβρίου 1987 

Ο ΥΦΥΠΟΥΡΓΟΣ 

Γ. ΚΑΤΣΙΜΠΑΡΔΗΣ 
-♦- 

Αριθ. 20263/6281 (2) 

Καθορισμός αμοιβής των ιδιωτών - συνεργατών της έρευνας Κατανα¬ 
λωτή 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ», του Π.Δ. 
1143/80 «περί οργανισμού της ΕΣΥΕ» και του Π.Δ. 224/86 «Σύ¬ 
σταση Γενικής Γραμματείας ΕΣΥΕ», 

β. του άρθρου 35 του Ν. 992/79 «περί οργανώσεως των διοικητι¬ 
κών υπηρεσιών δια την εφαρμογήν της συνθήκης προσχωρήσεως της 
Ελλάδος εις τας Ευρωπαϊκός Κοινότητας και ρυθμίσεως συναφών θε¬ 
σμικών και οργανωτικών θεμάτων», 

γ. του Ν. 1558/85 «Κυβέρνηση και Κυβερνητικά Όργανα», και 

δ. του Ν. 754/78 «περί ρυθμίσεως των αποδοχών των δημοσίων 
υπαλλήλων» και του Ν. 1505/84 «Αναδιάρθρωση μισθολογίου προσω¬ 
πικού της δημόσιας διοίκησης κ.λπ.». 

2. Την 20862/2.8.85 απόφαση του Πρωθυπουργού και του Υπουρ¬ 
γού Εθνικής Οικονομίας με θέμα «Ανάθεση αρμοδιοτήτων στους Υφυ¬ 
πουργούς Εθνικής Οικονομίας». 

3. Τη 2389/13.2.87 απόφαση του Πρωθυπουργού και του Υπ. Οι¬ 
κονομικών για την ανάθεση αρμοδιοτήτων στον Υφυπουργό Οικονομι¬ 
κών. 

4. Τη 19636/ΙΒ.798/20.10.87 απόφαση με θέμα «Έγκριση και 
προκήρυξη διενέργειας δειγματοληπτικής Έρευνας Καταναλωτή 87/ 
88 ». 

5. Την 20256/5788/26.10.87 απόφαση με θέμα «Έγκριση χρη¬ 
σιμοποίησης ιδωτών - συνεργατών για τη διεξαγωγή της Έρευνας Κα¬ 
ταναλωτή». και 

6. Σχετική εισήγηση της Δ/νσης Ειδικών Ερευνών, αποφασί¬ 
ζουμε: 

Καθορίζουμε την αποζημίωση των ιδιωτών - συνεργατών που θα 
χρησιμοποιηθούν για τις ανάγκες της Έρευνας Καταναλωτή σε τριακό¬ 
σιες (300) δρχ. για κάθε συμπληρωμένο δελτίο της Έρευνας Κατανα¬ 
λωτή. 

Προϋπόθεση για την καταβολή της αποζημίωσης θα είναι η περά- 
τωση της Έρευνας σε κάθε μονάδα επιφάνειας του δείγματος χωρίς να 
αντικατασταθούν νοικοκυριά (για λόγους απουσίας προσωρινής κ.λπ.) 
σε ποσοστό μεγαλύτερο από 20%. 

Για την αμοιβή των δικαιούχων θα καταρτίζονται καταστάσεις στις 
οποίες θα καταγράφεται εκτός από το ονοματεπώνυμο του ιδιώτη- 
ερευνητή και ο αριθμός των δελτίων που συμπλήρωσε και το ποσό της 
αποζημίωσης που θα δικαιούται. Οι καταστάσεις αυτές θα ελέγχονται, 
θα βεβαιώνονται και θα υπογράφονται από τον Προϊστάμενο της Διεύ¬ 
θυνσης Ειδικών Ερευνών. 

Η δαπάνη για της ανωτέρω αποζημιώσεις θα βαρύνει τις" πιστώσεις 
του Προϋπολογισμού εξόδων της ΕΣΤΕ έτους 1987 με αριθ. Κωδ. 
Εξόδου 0873 του Ειδ. Φορέα 13-150. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Δεκεμβρίου 1987 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΣΠ. ΚΑΛΟΥΔΗΣ 

- * - 

Αριθ. 110887/3698 (3) 

Παροχή της εγγύησης του Δημοσίου προς το Ταχυδρομικό Ταμιευτή¬ 
ριο, για κάλυψη δανείου ποσού δρχ. 610.000.000 στον ΟΑΣ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/1967 και του Ν. 
1266/83 άρθρο 8. 

2. Τις πράξεις του Διοικητή της ΤΕ αριθμ. 948/9.2.87 και 1102/ 
13.7.87 με τις οποίες μεταξύ άλλων εγκρίνεται η δανειοδότηση του 
ΟΑΣ από το Ταχυδρομικό Ταμιευτήριο μέχρι συνολικού ποσού δρχ. 
610.000.000. για την εξόφληση υποχρεώσεων του Οργανισμού απο 
τοκοχρεολύσια δανείων εξωτερικού, εσωτερικού και λοιπών υποχρεώ¬ 
σεων. 

3. Τη συνεδρίαση 1874 της 10ης Νοεμβρ. 1987 του ΔΣ του Ταχυ¬ 
δρομικού Ταμιευτηρίου, στην οποία αναφέρονται οι όροι και οι προϋπο¬ 
θέσεις με τις οποίες θα χορηγηθεί δάνειο στον ΟΑΣ ποσού δρχ. 
610.000.000. 

4. Την απόφαση του Δ.Σ του ΟΑΣ αριθ. 921/87 με την οποία εγκρί- 
νεται η σύναψη του ανωτέρω δανείου. 

5. Το έγγραφο του Υπουργείου Μεταφορών & Επικοινωνιών αρ. 
38016/3779/25.11.87 το οποίο μεταξύ των άλλων εγκρίνει την προ- 
αναφερόμενη δανειοδότηση. 

6. Το έγγραφο του ΟΑΣ αριθ. 4532/18.11.87, με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση. 

7. Τη 2389/13.2.87 απόφαση των Πρωθυπουργού και Υπουργού 
Οικονομικών περί αναθέσεως αρμοδιοτήτων στον Υφυπουργό Σπ. Κα- 
λούδη», αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. Ταμιευ¬ 
τήριο, για την κάλυψη δανείου του προς τον Οργανισμό Αστικών Συ¬ 
γκοινωνιών ποσού δρχ. εξακοσίων δέκα εκατομμυρίων (610.000.000) 
για την κάλυψη οφειλών του από τοκοχρεολύσια εξωτερικού και εσωτε¬ 
ρικού έτους 1987 και λοιπών υποχρεώσεων. 

Η χορήγηση και η εξυπηρέτηση του δανείου, θα γίνει σύμφωνα με 
τους όρους που αναφέρονται στις 948/9.2.87 και 1102/13.7.87 πρά¬ 
ξεις του Διοικητή της Τράπεζας της Ελλάδος και στη συνεδρίαση 1874 
της 10ης Νοεμβρίου 1987 του Δ.Σ. του Ταχυδρομικού Ταμιευτη¬ 
ρίου.· 

Με την απόφαση αυτή αναλαμβάνουμε την υποχρέωση, σέ περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 


λουμε στο δανειστή μέσα σε ένα (1) μήνα από τή λήξη της εκάστοτε 
οφειλής τα ποσά που προέρχονται από την ανωτέρω αιτία, και μετά από 
προηγούμενη βεβαίωση των ποσών αυτών στο οικείο Δημ. Ταμείο στο 
λογ/σμό Νο 555 σύμφωνα με τη διατάξη του Π.Δ/τος αρ. 839/78 
(ΦΕΚ 195/75 τ.Α) και τις οδηγίες των εγκυκλίων μας αρ. 98348/ 
2945/8.8.79 και 6465/124/16.1.80. 

Το Ταχ/κό Ταμιευτήριο παρακαλείται να μας στείλει αντίγραφο της 
σύμβασης που θα υπογράψει με τον ΟΑΣ, πίνακα τοκοχρεολυτικής εξό¬ 
φλησης του εν λόγω δανείου και να μας ενημερώνει για την πορεία τόσο 
της ανάληψης όσο και της εξυπηρέτησής του. 

Ο ΟΑΣ παρακαλείται να φροντίσει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγυήσή του, η οποία θα εισπράττεται από το Ταχ. Ταμιευτήριο 
και θα αποδίδεται σύμφωνα με τα έγγραφά μας 98346/2944/8.8.79, 
98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

ΣΠ. ΚΑΛΟΥΔΗΣ 
-♦- 

Αριθ. 40687/1124 (4) 

Παροχή της εγγύησης του Δημοσίου προς το Ταχυδρομικό Ταμιευτή¬ 
ριό, για τη χορήγηση δανείου ποσού δρχ. 33.107.382.517 στο 

Ι.Κ.Α. για τη συμψηφιστική εξόφληση υποχρεώσεών του, προς αυτό, 

από τοκοχρεολύσια λήξης 31.12.86. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 και του Ν. 1266/82 
άρθρο 8. 

2. Τις πράξεις του Διοικητή της Τράπεζας της Ελλάδος αριθμ. 883/ 
26.11.86 και 893/14.12.86 με τις οποίες εγκρίθηκε η δανειοδότηση 
του Ι.Κ.Α. μέχρι συνολικού ποσού δρχ. 79.080 εκατ. για κάλυψη τα¬ 
μειακών αναγκών του, καθώς και την απόφαση της Ε.Ν.Π.Θ. αριθμ. 
338/19.1.87 με την οποία επιτρέπεται η χρηματοδότηση μέσα στο 
1987 των Δ.Ε.Κ.Ο. από τα πιστωτικά Ιδρύματα μέχρι ποσού ίσου με 
το τμήμα του δανεισμού τους, που εγκρίθηκε κατά το έτος 1986, για 
την εξόφληση, αποκλειστικά, των ληξιπρόθεσμων υποχρεώσεών τους 
από τοκοχρεολύσια και λοιπές οφειλές, αλλά δεν είχε αντληθεί μέχρι 
31.12.86. 

3. Την απόφαση, απόσπασμα Πρακτικού, αριθμ. 1850/18.3.87, 
του Διοικητικού Συμβουλίου του Ταχυδρομικού Ταμιευτηρίου, με την 
οποία εγκρίθηκε η δανειοδότηση του Ι.Κ.Α. με ποσό δρχ. 
33.107.382.517 και καθορίστηκαν οι όροι και προϋποθέσεις σύναψης 
και εξυπηρέτησης του δανείου. 

4. Τις αποφάσεις (απόσπασμα πρακτικών) του Διοικ. Συμβουλίου 
του 1ΚΑ αριθμ. 19/Συν. 2/29.1.87 και 154/Συν. 12/13.4.87 με τις 
οποίες εγκρίθηκε η ανωτέρω δανειοδότησή του και έγιναν αποδεκτοί οι 
όροι που τέθηκαν από το Ταχ. Ταμιευτήριο. 

5. Το έγγραφο Φ. 21/18/οικ. 1183/16.4.87 της Γεν. Γραμμα¬ 
τείας Κοιν. Ασφαλίσεων του Υπουργείου Υγείας, Πρόνοιας και Κοιν. 
Ασφαλίσεων με το οποίο εγκρίνεται ο δανεισμός του ΙΚΑ από το Ταχ. 
Ταμιευτήριο με το προαναφερθέν ποσό. 

6. Το έγγραφο αριθμ. Γ23/58/22.4.87, του Ι.Κ.Α., με το οποίο 
ζητά την παροχή εγγύησης του Δημοσίου για την κάλυψη του ανωτέρω 
δανείου, αποφασίζουμε: 

Παρέχουμε την εγγύηση του Δημοσίου, προς το Ταχ. Ταμιευτήριο, 
για τη χορήγηση'δάνείόυ στο Ίδρυμα Κοινωνικών Ασφαλίσεων (ΙΚΑ), 
ποσού δρχ. τριάντα τριών δισεκατομμυρίων εκατόν επτά εκατομμυρίων 
τριακοσίων ογδόντα δύο χιλιάδων πεντακοσίων δεκαεπτά 
(33.107.382.517) για τη συμψηφιστική εξόφληση των υποχρεώσεών 
του, προς αυτό, από τοκοχρεολύσια, λήξεως 31.12.86. 

Η χορήγηση κιχι η εξυπηρέτηση του δανείου, θα γίνει σύμφωνα με 
τους όρους που αναφέρονται στις πράξεις του Διοικητή της Τράπεζας 
της Ελλάδος αριθμ. 883/26.11.86 και 893/14.12.86 και στην από¬ 
φαση της Ε.Ν.Π,.Θ. αριθμ. 338/19.1.87 καθώς και στην απόφαση 
αριθμ. 1850/18.3.87 του Διοικ. Συμβουλίου του Ταχυδρομικού Τα¬ 
μιευτηρίου. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


7201 


Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης στην εξόφληση ληξιπρόθεσμης δόσης ή τμήματος 
αυτής, ενδιάμεσων τόκων ή τόκων υπερημερίας της ανωτέρω δανειοδό¬ 
τησης, να καταβάλουμε στο δανειστή μέσα σε ένα (1) μήνα από τη λήξη 
της εκάστοτε οφειλής τα ποσά που προέρχονται από την ανωτέρω αιτία, 
μετά από προηγούμενη βεβαίωση των ποσών αυτών στο οικείο Δημ. 
Ταμείο στο λογ/σμό Νο 555 σύμφωνα με τις διατάξεις του Π.Δ/τος 
839/78 (ΦΕΚ 195/78 τ.Α) και τις οδηγίες των εγκυκλίων μας 
98348/2945/8.8.79 και 6465/124/16.1.80. 

Το Ταχ/κό Ταμιευτήριο παρακαλείται να επισπεύσει την υπογραφή 
της σχετικής σύμβασης με το ΙΚΑ και να μας στείλει αντίγραφο αυτής 
και να μας ενημερώνει σχετικά με την πορεία εξυπηρέτησης του δανείου 
εμπρόθεσμα. 

Το Ι.Κ.Α. παρακαλείται να φροντίσει για την εμπρόθεσμη εξόφληση 
του εν λόγω δανείου, καθώς και για την εγγραφή των απαιτούμενων 
κάθε έτος πιστώσεων για την εξόφληση το δε Υπουργείο Υγείας, Πρό¬ 
νοιας και Κοιν. Ασφαλίσεων για την έγκριση των παραπάνω πιστώ¬ 
σεων. 

Η απόφαση αυτή να δημοσιευθεί στην Εφημερίδα τής Κυβερνή- 
σεως. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

ΣΠ.ΚΑΛΟΥΔΗΣ 
-+- 

Αριθ. 113987 (5) 

Τροποποίηση της 73080/30.10.87 αποφάσεως του Υπουργού Δι¬ 
καιοσύνης. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 1 παρ. 1, 5 εδάφ. α, 6 εδάφ. α' β και 10 
της από 29 Δεκεμβρίου 1980 πράξεως Νομοθετικού Περιεχομένου του 
Προέδρου της Δημοκρατίας (Π.Ν.Π.) «περί καθιερώσεως πενθημένου 
εβδομάδος εργασίας των δημοσίων εν γένει υπηρεσιών και ρυθμίσεως 
συναφών θεμάτων», που κυρώθηκε με το πρώτο άρθρο του Ν. 1157/ 
1981. 

β) Την υπ’ αριθμ. Δ 10Δ/Φ62/237/6260/23.7.1987 απόφαση 
του Υπουργού Προεδρίας Κυβερνήσεως που εκδόθηκε κατ’ εξουσιοδό¬ 
τηση του άρθρου 6 της ανωτέρω Π.Ν.Π. και 

γ) Την ιδιοτυπία των συνθηκών λειτουργίας των Δικαστηρίων και 
την ιδιαίτερη φύση του έργου του Προσωπικού της Γραμματείας τους, 
εξαιτίας της συμμετοχής τους στις συνεδριάσεις των Δικαστηρίων ή της 
απασχόλησής τους με την εκκαθάριση των ποινών, που επιβάλλει πα¬ 
ρέκκλιση στις ώρες ενάρξεως της εργασίας του. αποφασίζουμε: 

Τροποποιούμε την 73080/30.10.1987 απόφασή μας και καθορί¬ 
ζουμε. κατά παρέκκλιση, τις ώρες ενάρξεως εργασίας του προσωπικού 
της Γραμματείας που μετέχει με οποιοδήποτε τρόπο στις συνεδριάσεις 
των δικαστηρίων ή την εκκαθάριση των ποινών, ως εξής: 

Α. Γραμματείς έδρας Πολιτικών και Ποινικών Συνεδριάσεων εκτός 
των αυτοφώρων. 

α) Η ημερήσια εργασία τους αρχίζει την 8η πρωινή και δεν μπορεί να 
παραταθεί μετά τη 12η νυκτερινή ώρα. 

β) Το ωράριο κάθε γραμματέα μπορεί να είναι συνεχές ή διακεκομ¬ 
μένο αναλόγως προς το αν η συνεδρίαση του συγκεκριμένου Δικαστη¬ 
ρίου θα είναι συνεχής μέχρι τη λήξη της ή θα διακοπεί για μεσημβρινή 
ανάπαυση ή αναψυχή. 

γ) Για το αν το ωράριο θα είναι συνεχές ή διακεκομμένο αποφασίζει 
κάθε Δικαστήριο για τις υποθέσεις που δικάζει. 

δ) Εάν η συνεδρίαση του Δικαστηρίου διαρκέσει, μετά την αφαίρεση 
του χρόνου της τυχόν διακοπής, περισσότερο από 7 '/ε ώρες, οι επιπλέον 
ώρες αφαιρούνται από το ωράριο (7 χ /ι ώρες) της επόμενης εργάσιμης 
ημέρας. 

ε) Εάν η συνεδρίαση διαρκέσει περισσότερο από μία ημέρα, ο συμψη¬ 
φισμός των επιπλέον των 7 */2 ημερησίως ωρών θα γίνει στις μετά τη 
λήξη της συνεδριάσεως εργάσιμες ημέρες της ίδιας εβδομάδας. 

Β. Προσωπικό Εκκαθαρίσεως δικαστικών εξόδων και χρηματικών 
ποινών. 

Η εργασία του προσωπικού αυτού μπορεί να εκτελείται σε δύο φυλα¬ 
κές (βάρδιες) 


α) Κατά τους θερινούς μήνες η μία από 7.00’ μέχρι 14.30' και η 
άλλη από 16.30" μέχρι 24.00". Και, 

β) Κατά τους χειμερινούς μήνες η μία από 7.30" μέχρι 15.00" και η 
άλλη από 14.30" μέχρι 24.00". 

Γ. Γραμματείς της έδρας των Ποινικών Δικαστηρίων που δικάζουν 
Αυτόφωρα και προσωπικού Εκκαθαρίσεως δικ. εξόδων και χρηματικών 
ποινών που επιβάλλουν τα Δικαστήρια αυτά κατά τα Σάββατα. 

α) Η εργασία του ανωτέρω προσωπικού αρχίζει την 11.00" πρωινή 
και λήγει την 18.30" ώρα του Σαββάτου. 

β) Οι απασχολούμενοι κατά την ημέρα αυτή θα έχουν αναπληρωμα-, 
τική ημέρα αναπαύσεως την επόμενη Δευτέρα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 1 Δεκεμβρίου 198/ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 
-♦- 

Αριθ. Β2-3618 (6) 

Τροποποίηση της Β2-4356/86 απόφασης του Υπ. Εθνικής Παιδείας & 
Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν.Δ. 363/70 (ΦΕΚ 57 τ.Α"). 

2. Τις διατάξεις του Β.Δ. 360/71 (ΦΕΚ 104/71 τ.Α"). 

3. Την αριθμ. ΣΤ. 5/13/22.6.82 (ΦΕΚ 429 τ.Β") 5&ινή υπουργική 
Απόφαση των Υπουργών ΥΠ.Π.Κ. - ΥΠ. Ε.Π.Θ. 

4. Την πρόταση του Πρυτανικού Συμβουλίου του ΓΙαν/μίου Πατρών 
(συνεδρίαση 116/87). 

5. Το αριθμ. 6984/24.9.87 έγγραφο του Παν/μίου Πατρών, απο¬ 
φασίζουμε: 

Τροποποιούμε τη Β2-4356/14.10.86 (ΦΕΚ 707/23.10.86 τ.Β") 
απόφασή μας για τη συγκρότηση και ορισμό μελών του τεχνικού συμ¬ 
βουλίου του Παν/μίου Πατρών και ορίζουμε ως αναπληρωματικό μέ¬ 
λος αυτού το Δημοσθένη Μιχαλόπουλο, Λέκτορα του τμήματος Μηχα¬ 
νολόγων Μηχανικών του Παν/μίου Πατρών σε αντικατάσταση του Νι¬ 
κολάου Ασπράγγαθου, Λέκτορα του ίδιου τμήματος. 

Η θητεία του μέλους αυτού λήγει με τη λήξη της θητείας των άλλων 
μελών. 

Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
-♦- 

Αριθ. ΥΠΠΕ/ΑΡΧ/Β1/Φ33/37747/896 (7) 

Χαρακτηρισμός Ι.Ν. Αγίων Αποστόλων Ν. Σαμψούντας Πρέβεζας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την ΥΑ με αριθμ. 0-Ε/Φ09/32530/8.8.86 (ΦΕΚ 548/Β/ 
12.8.86) για «Μεταβίβαση της εξουσίας υπογραφής “Με εντολή 
Υπουργού " στους Γεν. Γραμματέα, Ειδ. Γραμματέα Διοικητικού Τομέα 
Πολιτιστικής Κληρονομιάς & στους Προϊσταμένους Διευθύνσεων, Τμη¬ 
μάτων & Γραφείων του ΥΙ1ΠΟ». 

2) Τις διατάξεις του άρθρου 52 του Κ.Ν. 5351/1932 «Περί Αρχ/ 
των». 

3) Τη γνωμοδότηση του Τοπικού Συμβουλίου Μνημείων Ηπείρου 
όπως διατυπώθηκε στην αριθμ. 4/23.9.87 συνεδρία του, αποφασί¬ 
ζουμε: 

Χαρακτηρίζουμε το μεταβυζαντινό Ναό των Αγίων Αποστόλων στη 
θέση «Λιθάρι του Παύλου» της Κοινότητας Ν. Σαμψούντας Ν. Πρέβεζας 
ως ιστορικό διατηρητέο μνημείο, με ζώνη προστασίας 100 μ. γύρω από 

κάθε πλευρά του, επειδή πέρα από το αρχαιολογικό ενδιαφέρον του ίδιου 
του κτίααατος αλλά και της περιοχής, η παράδοση τα συνδέει με τη διέ¬ 
λευση του Αποστόλου Παύλου από τη Νικόπολη. 

Η απόφαση αυτή, να δημοσιευθεί στην Εφημερίδα της Κυβερνήσεως. 

Αθήνα, 16 Νοεμβρίου 1987 

Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στη ΔΙΔΚ/Φ6.41/1/8085/22.10.1987 απόφαση του Γενικού 
Γραμματέα του Υπουργείου Προεδρίας της Κυβέρνησης «Ορισμός με¬ 
λών του Υπηρεσιακού Συμβουλίου του άρθρου 3 του Ν. 22/1975» η 
οποία δημοσιεύθηκε στο ΦΕΚ 596/τ.Β'/10.11.1987, γίνεται η παρα¬ 
κάτω διόρθωση στο με στοιχείο 3 μέλος: 

Από το λανθασμένο «Ιωάννης Νικολακόπουλος» στο ορθό «Ιωάννης 
Νικολόπουλος». 

(Από το Υπουργείο Προεδρίας της Κυβέρνησης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



